# Carole Ann Ford

Carole Ann Lillian Ford, jaiotzez Carole Ann Higgins, (Ilford, Essex, 1940ko ekainaren 16a) Ingalaterrako aktorea da, Doctor Who telesailean Susan Foreman bidaia-lagunaren papera egiteagatik ezaguna dena, lehenengo doktorearen laguntzailea hain zuzen ere.

## Biografia

Antzerkian lan handia egin zuen Carole Ann Fordek, komediak, musikalak eta dramak antzeztu zituen. Zineman The Day of the Triffids filmean Bettina neska frantsesaren rola bete zuen eta hurrengo urtean Doctor Who telesailean protagonista izateko aukeratu zuten. Lehenengo doktorearen bidaia-laguna izan zen. Susan Foreman antzezten zuen, doktorearen iloba hain zuzen ere. Hasiera batean telepatia gaitasunak izango zituela pentsatu bazen ere azkenean pertsona normala izan zen. Denboraldi bat egin zuen bertan, 51 atal guztira, eta 1964an The Dalek Invasion of Earth atalean amaitu zen bere partehartzea. Ondoren Doctor Who-ren inguruko hainbat telefilmetan agertu zen berriz ere Susan Foremanen rola betez, azkenengoz 1995ean, Shakedown: Return of the Sontarans spin-offean.
1977an aktore izateari utzi zion, pisu handia galdu eta ahotsik gabe gelditu baitzen. Ahotsa berreskuratu zuen eta hurrengo urteetan politikari, enpresari eta aktoreen coach gisa jardun zuen ahotsa nola zaindu irakatsiz.
2013an An Adventure in Space and Time eta The Five(ish) Doctors Reboot telefilmetan agertu zen.

## Filmografia
### Filmeak

| Urtea | Filma | Pertsonaia | Oharrak |
| 1948 | The Last Load | Unknown | |
| 1959 | Horrors of the Black Museum | Nerabea ispiluen gelan | Kreditu gabea |
| 1959 | The Ghost Train Murder | Jean | |
| 1962 | Mix Me a Person | Jenny | |
| 1962 | The Day of the Triffids | Bettina | |
| 1963 | The Punch and Judy Man | Itsasertzeko kioskoko neska | |
| 1966 | The Great St. Trinian's Train Robbery | Mademoiselle Albertine | |
| 1967 | The Man Outside | Cindy | |
| 1975 | The Hiding Place | Emakumezkoa | Kreditu gabea |
| 1976 | The Incredible Sarah | Ezezaguna | Kreditu gabea |
| 1994 | Shakedown: Return of the Sontarans | Zorelle | |
| 1999 | Soul's Ark | Stella Grant |

### Telesailak

| Urtea | Filma | Pertsonaia | Oharrak |
| 1958 | Expresso Bongo | Ensemble | Telefilmea |
| 1959 | Probation Officer | Susan Portway | atal bakarra |
| 1960 | Emergency-Ward 10 | Miss Foulkes | atal bakarra |
| 1961 | Dixon of Dock Green | Helen Layton | atal bakarra |
| 1961 | No Hiding Place | Mary Donovon | atal bakarra |
| 1962 | Crying Down the Lane | Jenny | atal bakarra |
| 1962 | Z-Cars | Rita | atal bakarra |
| 1962 | Harpers West One | Marilyn | atal bakarra |
| 1963 | Suspense | Jacky | atal bakarra |
| 1963–1964 | Doctor Who | Susan Foreman | Protagonista, 51 atal |
| 1965 | The Plane Makers | Wally Griggs | atal bakarra |
| 1965 | Public Eye | Jenny Graham | atal bakarra |
| 1967 | Dial M For Murder | | Telefilmea |
| 1974 | Whatever Happened to the Likely Lads? | Valerie | atal bakarra |
| 1983 | Doctor Who | Susan Foreman | "The Five Doctors" atala |
| 1993 | Dimensions in Time | Susan Foreman | Telebistako laburmetraia |
| 2013 | An Adventure in Space and Time | Joyce | Telefilmea |
| 2013 | The Five(ish) Doctors Reboot | Bere burua | Telefilmea |

## Erreferentziak

* 1 2 (Ingelesez) «Doctor Who Guide: Carole Ann Ford» guide.doctorwhonews.net (Noiz kontsultatua: 2023-01-23).
* ↑ (Ingelesez) «Carole Ann Ford» Discogs (Noiz kontsultatua: 2023-01-23).
* 1 2 «'Doctor Who? It destroyed my acting career'» www.telegraph.co.uk (Noiz kontsultatua: 2023-01-23).
* ↑ Donna White. (2005-3-20). A Time Lord of Romance. Sunday Mail, Glasgow.
* ↑ (Ingelesez) «BBC - The Five(ish) Doctors Reboot» BBC (Noiz kontsultatua: 2023-01-23).

## Kanpo estekak

* Aktorearen IMDBko fitxa irakurgai (Ingelesez)
* Datuak: Q2364161
* Multimedia: Carole Ann Ford / Q2364161